“Doktor Xaus” yulduzi Xyu Lori Agata Kristi romani asosida serial suratga oladi

Britaniyalik aktyor Xyu Lori Agata Kristning “Nega Evans emas?” nomli romani asosida yaratiladigan mini-serialning ssenariysini yozadi va unga prodyuserlik qiladi, deb xabar beradi “Film.ru”. Bu Lorining televideniyeda shouranner sifatidagi birinchi tajribasiga aylanadi.

Aktyorning o‘zi rollardan birini ijro etish yoki etmasligi hozircha noma’lum. Loyihani yaratish ustida Buyuk Britaniya, Shimoliy Amerika va Avstraliyada foydalanish mumkin bo‘lgan BritBox striming servisi shug‘ullanmoqda. Serial premyerasi 2022-yilga mo‘ljallangan.
“Nega Evans emas” romani 1934-yilda chop etilgan. U vikariy Bobbi Jons va uning rafiqasi Frensis Derventning o‘g‘li haqida hikoya qiladi. Kunlarning birida bosh qahramonlar golf o‘ynayotib, jonsarak erkakka duch keladi va u o‘limi oldidan bir jumlani aytib ketadi: “Nega ular Evansdan so‘rashmadi?”. Shundan keyin ular o‘z surishtiruvini boshlab yuboradi.
 “Doktor Xaus”da rol ijro etgan aktyor qirollik ordeni bilan taqdirlandi